CELEX: 62008CA0138
Language: et
Date: 2009-10-15 00:00:00
Title: Kohtuasi C-138/08: Euroopa Kohtu (neljas koda) 15. oktoobri 2009 . aasta otsus (Fővárosi Ítélőtábla (Ungari) eelotsusetaotlus) — Hochtief AG, Linde-Kca-Dresden GmbH versus Közbeszerzések Tanácsa Közbeszerzési Döntőbizottság (Ehitustööde riigihankemenetlus — Menetlused, mis algatati pärast direktiivi 2004/18/EÜ jõustumist ja enne selle ülevõtmise tähtaja möödumist — Väljakuulutamisega läbirääkimistega menetlus — Sobivate taotlejate alammäär, kellele tuleb teha ettepanek esitada pakkumus — Kohustus tagada tõhus konkurents)

5.12.2009   
            
            
               ET
            
            
               Euroopa Liidu Teataja
            
            
               C 297/9
            
         Euroopa Kohtu (neljas koda) 15. oktoobri 2009. aasta otsus (Fővárosi Ítélőtábla (Ungari) eelotsusetaotlus) — Hochtief AG, Linde-Kca-Dresden GmbH versus Közbeszerzések Tanácsa Közbeszerzési Döntőbizottság
   (Kohtuasi C-138/08) (1)
   
   (Ehitustööde riigihankemenetlus - Menetlused, mis algatati pärast direktiivi 2004/18/EÜ jõustumist ja enne selle ülevõtmise tähtaja möödumist - Väljakuulutamisega läbirääkimistega menetlus - Sobivate taotlejate alammäär, kellele tuleb teha ettepanek esitada pakkumus - Kohustus tagada tõhus konkurents)
   2009/C 297/06
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Ítélőtábla
   
      Põhikohtuasja pooled
   
   
      Hageja: Hochtief AG, Linde-Kca-Dresden GmbH
   
      Kostja: Közbeszerzések Tanácsa Közbeszerzési Döntőbizottság
   
      Menetluses osales: Budapest Főváros Önkormányzata
   
      Kohtuasja ese
   
   Eelotsusetaotlus — Fővárosi Ítélőtábla — Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163) artikli 22 lõigete 2 ja 3 ning Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) artikli 44 lõike 3 tõlgendamine — Võimalus jätkata väljakuulutamisega läbirääkimistega hankemenetlust, kui sobivate taotlejate arv on väiksem kui hanketeates esitatud ligikaudne arv ning eespool viidatud direktiivides kehtestatud alammäär
   
      Resolutsioon
   
   
               1)
            
            
               Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta ei ole kohaldatav hankija otsusele, mis tehti ehitustööde riigihankemenetluse ajal enne selle direktiivi ülevõtmise tähtaja möödumist.
            
         
               2)
            
            
               Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (muudetud Euroopa Parlamendi ja nõukogu 13. oktoobri 1997. aasta direktiiviga 97/52/EÜ), artikli 22 lõiget 3 tuleb tõlgendada nii, et kui lepingu sõlmimisel kasutatakse läbirääkimistega menetlust ja sobivate taotlejate arv on väiksem kui asjaomase menetluse jaoks kindlaksmääratud alammäär, siis võib hankija siiski menetlust jätkata ja asuda lepingutingimuste suhtes läbirääkimisi pidama sobiva taotleja või sobivate taotlejatega
            
         
               3)
            
            
               Direktiivi 93/37 (muudetud direktiiviga 97/52), tuleb tõlgendada nii, et hankija täidab tõhusa konkurentsi tagamise kohustust kui ta kasutab läbirääkimistega menetlust nimetatud direktiivi artikli 7 lõikes 2 märgitud tingimustel.
            
         
      (1)  ELT C 183, 19.7.2008.